TAPAC เพิ่มทุนเป็น 1.14 พันลบ. จากเดิม 227 ลบ. ลงทุนอสังหาฯ ในสวีเดน
TAPAC เพิ่มทุนเป็น 1,137,267,158 บาท จากเดิมที่ 227,267,158 เพื่อเข้าลงทุนอสังหาฯในประเทศสวีเดน โดยการออกหุ้นใหม่ไม่เกิน 910,000,000 บาท ขายผู้ถือหุ้นเดิม 631,565,156 หุ้น อัตราส่วน 1 หุ้นเดิม ต่อ 4 หุ้นใหม่ ราคาหุ้นละ 1 บาท อีกทั้งจัดสรร 278,434,844 หุ้น ใช้รองรับการปรับสิทธิแปลงสภาพ TAPAC-W2
11 ม.ค. 2559

บริษัท ทาพาโก้ จำกัด (มหาชน) หรือ TAPAC ระบุว่า ที่ประชุมคณะกรรมการอนุมัติให้เพิ่มทุนจดทะเบียนเป็น 1,137,267,158 บาท จากเดิมที่ 227,267,158 บาท โดยออกหุ้นใหม่ไม่เกิน 910,000,000 บาท พาร์หุ้นละ 1 บาท เสนอขายผู้ถือหุ้นเดิม 631,565,156 หุ้นอัตราส่วน 1 หุ้นเดิมต่อ 4 หุ้นใหม่ ราคาหุ้นละ 1 บาท  และจัดสรร 278,434,844 หุ้นใช้รองรับการปรับสิทธิแปลงสภาพ TAPAC-W2
สำหรับวัตถุประสงค์การเพิ่มทุนเพื่อใช้ลงทุนในธุรกิจอสังหาริมทรัพย์ ซึ่งเป็นธุรกิจใหม่ โดยคาดว่าจะมีความต้องการใช้เงินทุนรวมจำนวน 700 ล้านบาท ซึ่งเป็นการลงทุนในประเทศสวีเดนตามแผนการขยายธุรกิจของบรัษัท โดยช่วงแรกมีเป้าหมายที่จะซื้อทรัพย์สินที่สามารถสร้างรายได้ให้แก่บริษัทได้ทันที เนื่องจากเป็นอสังหาริมทรัพย์เพื่อการให้เช่าที่มีผู้เช่าอยู่แล้ว
ทั้งนี้ คณะกรรมการบรัท อนุมัติให้บริษัท C4 Assets AB (C4AB) ซึ่งเป็นบริษัทลูกเข้าซื้อหุ้นสามัญทั้งหมดของบริษัทLaggarudden Fastigheter AB (LFAB) จัดตั้งในประเทศสวีเดน โดยเป็นการซิ้อหุ้นจากผู้ถือหุ้นของ LFAB ไม่เกิน 500 หุ้น พาร์หุ้นละ 100 สวีดิชโครน(SEK) หรือเทียบเท่า 424.26 บาท/หุ้น คิดเป็นไม่เกิน 100% ของหุ้นทั้งหมด ในราคาเสนอซื้อหุ้นละ 94,100 SEK/หุ้น (คิดเป็น  399,228.66 บาท/หุ้น) รวมเป็นมูลค่าซื้อหุ้น LFAB ทั้งสิ้น 47,050,000 SEK คิดเป็น 199,614,330 บาท โดยบริษัทจะชำระค่าซื้อหุ้นเป็้นเงินสด ซึ่งมาจากเงินสดของ C4AB จำนวน 27,050,000 SEK และมาจากเงินกู้ยืมจำนวน 20,000,000 SEK คาดว่าจะมีการโอนกรรมสิทธิ์ต่างๆแล้วเสร็จภายในไตรมาส 1/59
อนึ่ง LFAB เป็นเจ้าของกรรมสิทธิ์ในสิ่งปลูกสร้างอาคารคลังสินค้าในสวีเดน จำนวน 2 แห่ง โดยผู้เช่าอาคารส่วนใหญ่ดำเนินธุรกิจอยู่ในกลุ่มอุตสาหกรรมหนัก(Heavy Industry) และอุตสาหกรรมด้านวิศวกรรมพลังงาน(Power Engineering)